117 
raste, a uvažuju ga i društva i korporacije, jer se u strukovnim 
pitanjima obraćaju na nj radi stručnih mnijenja. Da još nije sve 
ono postignuto i učinjeno, što želi bud većina članova, bud poje- 
dinci, krivi su ili vanjski odnošaji ili pomanjkanje potrebitih sila. 
Mnogo je posla, a malo radnika, pa zato sporo napredujemo. Bit 
će dakle zadaća budućih godina, da se štošta još izvede i uradi, 
da se naše društvo sve više primakne onoj svrsi, što ju žele postići 
i članovi i odbor, koji je vazda nastojao raditi prema intencijama 
svojih članova. 
Velike još čekaju zadaće naše društvo, nadamo se čvrsto, da 
će se i one prometnuti u čin, bude li i u buduće potpore i sloge 
između članova, a navlastito, ako bi se društvo moglo domoći 
posebnoga doma, u kome bi moglo koncentrirati sve svoje sekcije. 
Naše društvo — slabo stabalce — razvilo se je u čvrsto 
drvo, koje cvate, a nema sumnje, da će i lijepa ploda donijeti; u 
toj čvrstoj nadi svršavam ovaj izvještaj sa željom: 
Vivat! Crescat! Floreat! 
* * 
* 
Nakon toga, što je tajnik dovršio svoj izvještaj pita pred- 
sjedatelj ima li tko od gg. članova štogod primjetiti tomu izvje- 
Staju. Na to se diže prof. dr. Langhoffer te izjavljuje, da će ono, 
što ima primjetiti, iznijeti na kraju, kad budu svi funkcijonari svoje 
izvještaje pročitali. 
* * 
* 
Na poziv predsjedatelja čita blagajnik slijedeći izvještaj: 
Slavna glavna skupštino ! 
Na drugom mjestu odštampan je točan popis naših članova 
koncem godine 1909. Uz taj popis čast mi je takodjer predložiti 
Vam zaključne račune za 31. prosinca 1909. Računi su revidirani 
prema propisu naših pravila po revizijonalnom odboru, koji je izabran 
na pošljednjoj glavnoj skupštini. Odbor taj sravnio je sve priloge 
sa unosima, pregledao račune u knjigama, zanimao se našto je 
trošeno i pronašao je poslovanje u skladu sa razvojem našega 
društva. 
Blagajnički računski zaključak glasi: 
